**PRIENŲ RAJONO SAVIVALDYBĖS TARYBA**

**Projektas**

**SPRENDIMAS**

**DĖL PRITARIMO VIETOS PLĖTROS PROJEKTAMS**

2019 m. gruodžio 18 d. Nr. T1-334

Prienai

Vadovaudamasi Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 32.3 papunkčiu ir atsižvelgdama į Vietos plėtros strategijos „Prienų rajono vietos veiklos grupės teritorijos 2015–2023 m. vietos plėtros strategija“ priemonės „NVO socialinės veiklos skatinimas ir įvairinimas“ Nr. LEADER-19.2-SAVA-5 vietos projektų finansavimo sąlygų aprašą, patvirtintą Prienų rajono vietos veiklos grupės valdybos 2019 m. lapkričio 6 d. protokolu Nr. 7, Prienų rajono savivaldybės taryba n u s p r e n d ž i a:

1. Pritarti šiems vietos plėtros projektams:

1.1. Asociacijos „Žemaitkiemio kaimo bendruomenė“ projektui „Materialinės bazės stiprinimas edukacinių programų vykdymui ir sveiko gyvenimo būdo propagavimui Žemaitkiemyje“;

1.2. Prienų rajono Šilavoto bendruomenės centro projektui „Kad kaimas būtų gyvas“;

1.3. Bendruomenės „Veiverių kraštas“ projektui „Veiverių krašto gyventojų užimtumo didinimas siekiant sveikatinimo propagavimo, bendruomeniškumo skatinimo, užimtumo“;

1.4. Veiverių seniūnijos bendruomenės centro projektui „Veiverių krašto gyventojų užimtumo didinimas siekiant sumažinti socialinę atskirtį bei tausoti aplinką dirbant su antrinėmis žaliavomis“;

1.5. Želkūnų kaimo bendruomenės projektui „Socialinių veiklų įvairinimas puoselėjant krašto amatus bei ugdant bendruomenės narių verslumą“.

2. Prisidėti prie vietos projektų finansavimo iki 20 proc. visų tinkamų finansuoti išlaidų, bet ne daugiau kaip po 5 000 Eur kiekvienam projektui, kai projekto partneris yra Prienų rajono savivaldybės administracija.

3. Įgalioti Prienų rajono savivaldybės administracijos direktorių pasirašyti dokumentus, susijusius su sprendimo 1 punkte nurodytų projektų įgyvendinimu.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras